שודדי הקאריביים – דמויות

זהו ערך על הדמויות של סרטי ההרפתקאות והאקשן **[[שודדי הקאריביים (סדרת סרטים)|שודדי הקאריביים]]**, בהם יצאו חמישה סרטים וסרט שישי עתיד לצאת.

## טבלת שחקנים ודמויות
**הערות**:
*פ - דמות המופיעה בפלשבק
*צ - הדמות בצעירותה
*ק - הופעת קמע

## דמויות ראשיות
### קפטן ג'ק ספארו
[שמאל|ממוזער|220px|[ג'וני דפ, המשחק את קפטן ג'ק ספארו]]

קפטן ג'ק ספארו, המגולם על ידי ג'וני דפ (בילדותו מגולם בידי אנתוני דה לה טור), הוא שודד ים וקפטן הספינה 'הפנינה השחורה' בעברו. בסרט הראשון, יוצא לנקום בסגנו, הקטור ברבוסה שהדיח אותו והשאירו על אי בודד. לאחר שבתו של מושל העיר פורט־רויאל, אליזבת' סוואן, נלקחת בשבי בידי קפטן ברבוסה, ג'ק יוצא עם ויל טרנר למסע שבסופו ימצאו את אליזבת'. הם מצליחים למצוא את ברבוסה ולהרוג אותו, תוך נתינת מטבע של קורטז המבטל את הקללה המעניקה לברבוסה חיי אלמוות.

בסרט השני, נאלץ ג'ק ספארו להתעמת עם שודד הים המפלצתי דייווי ג'ונס, קפטן הספינה 'ההולנדי המעופף', לו הוא חייב את נשמתו. את חובו יוכל לבטל רק אם ידקור את דייווי ג'ונס בליבו. בסוף הסרט הוא נאזק בידי אליזבת' סוואן והוא וספינתו נבלעו על ידי הקראקן, המעביר אותו ל"סוף העולם".

בסרט השלישי, יוצאים צוות "הפנינה השחורה" בראשות קפטן ברבוסה להחזיר את ג'ק ספארו ממעמקי הים. משם הם יוצאים לאספה של שודדי הים במטרה לשחרר את האלה קליפסו שנלכדה בגוף של אשה באספת השודדים הראשונה. מסתבר כי ג'ק מחזיק באחד מתוך תשעת החפצים המאחדים את כל הפיראטים מכל קצוות העולם ומשמשים לשחרור האלה. ג'ק עוזר להמליך את אליזבת' על שודדי הים והוא גם נפגש עם אביו, אדוארד טיץ'. בסוף הסרט הוא עוזר לוויל לדקור את לבו של ג'ונס ומשיב לעצמו את הפנינה השחורה.

בסרט הרביעי, ג'ק ספארו פוגש בחברתו לשעבר, אנג'ליקה טיץ' ובתו של שחור הזקן המחפשים לצד הצי הבריטי והצי הספרדי את מעיין הנעורים, אותו ג'ק מכיר במפותיו. הוא נלכד בידי צוות ספינת "נקמתה של המלכה אן" במטרה להיות הגשש שלהם לאי. כאשר ג'ק מוביל אותם למעיין פורצת מלחמה משולשת בין הצי הבריטי, הספרדי והפיראטים של שחור הזקן וברבוסה מצליח להרעיל בעזרת חרבו את שחור הזקן ואת אנג'ליקה. לפני מותם ג'ק נותן להם משני הגביעים, אשר גורמים לשחור הזקן למות ולאנג'ליקה לקבל חיי נצח. עם זאת היא מנסה לנקום בג'ק על מות אביה והוא שולח אותה לאי מבודד.

בסרט החמישי הוא מותקף בידי קפטן ארמנדו סלזאר, המחפש נקמה לאחר שהתקלל במימי המשולש. הוא מוצא את קלשונו של פוסידון וכמעט הורג את ג'ק אך הקלשון מתנפץ בידי הנרי טרנר וקארינה סמית' והם ניצלים בידי צוות הפנינה השחורה מטביעה.

התכונה המפורסמת ביותר אצל ג'ק היא יכולת האלתור. ג'ק מצליח לברוח ממצבים מסוכנים בעזרת אלתור פשוט שמוביל לפעולת בריחה יצירתית. כך למשל, הוא מוצג לראשונה כאשר הוא עומד בראש תורן ספינתו השוקעת בדיוק כשהיא מגיעה אל המזח וכן הוא גונב לאנשים דברים מתחת לאפם או יוצר קומבינות בין הצי המלכותי לצוותי הפיראטים. ג'ק הוא בוגדני ולפעמים פחדן, אך עדיין לוחם נאמן המסור לצוות ספינתו ולאנשיו.

#### הפקת הדמות
בזמן צילומי הסרט ג'וני דפ חבש על ראשו פאה עם ראסטות, בנוסף למטפחת אדומה על ראשו, חרוזים בשערו, איפור שחור מתחת לעיניים ועשרות קעקועים על גופו. בנוסף, דפ שיתף פעולה עם מעצבת הבגדים, פני רוז, כדי לעצב את בגדיו של ג'ק ספארו.

כלי הנשק בהם משתמש ג'ק מקורם במאה ה־18: חרבו נוצרה עוד בשנת 1740, בעוד הרובה שלו נוצר בשנות ה־60 של אותה המאה. שני כלי הנשק נוצרו בלונדון. דפ השתמש בשני רובים על סט הצילומים, כאשר אחד מהם עשוי מגומי.

במהלך חמשת הסרטים, דמותו של ג'ק ספארו עוברת מהפכים קיצוניים במראה. בסרט הראשון הוא הופך לשלד־חי: כמו שחקנים נוספים ששיחקו בסרט הראשון אשר גילמו שלדים, דפ היה צריך להופיע בסצנה בחליפה מיוחדת לצורך לכידת תנועה (כדוגמת השחקן אנדי סירקיס, שגילם בטרילוגיית סרטי שר הטבעות את גולום). בסרט השלישי, ג'ק מופיע כאחד מאנשי הצוות של 'ההולנדי המעופף', כשהוא דבוק לקיר בעודו קשור ואפילו מכוסה בזיפרגליים. צוות המעצבים של הסרט עיצבו את ג'ק כדי שייראה מבוגר ב־100 שנים בשביל הסצנה הזו, אך השכילו לשמור על המראה הסמלי של ג'ק, במיוחד על בגדיו.

### קפטן הקטור ברבוסה
[שמאל|ממוזער|220px|[ג'פרי ראש, המשחק את קפטן ברבוסה]]
קפטן הקטור ברבוסה, המגולם על ידי ג'פרי ראש, הוא סגנו לשעבר של ג'ק ספארו על סיפון 'הפנינה השחורה' שהדיחו מתפקידו, לקח את הפיקוד על הספינה והשאיר את ספארו על אי בודד. לאחר מכן צוות הספינה שלו לקח ממטבעות קורטז והפך מקולל בחיי אלמוות. עם זאת, הוא נהרג בידי ג'ק ספארו וטרנר בסרט הראשון, כשהמטבעות חוזרים למקומם.

הוא חוזר בסוף הסרט השני בידי קליפסו, המשיבה אותו כדי לעזור למצוא את ג'ק, וממשיך לאורך שלושת הסרטים הבאים, בהם דמותו משתנה לטובה ומשתפת פעולה עם ג'ק, אף שהוא עדיין רואה את עצמו כקפטן הפנינה השחורה, מה שמוביל לסכסוך ביניהם.

ברבוסה שולט באחד ממטבעות הכסף שמאחדים את הפיראטים מכל קצוות העולם, מה שמאפשר לו להתמקח באספת הפיראטים של סינגפור בסרט השלישי. בסרט הרביעי הוא מאבד את השליטה בפנינה השחורה, מאבד רגל והופך לגנרל של מלך אנגליה ומחפש את מעיין הנעורים כדי להרוג את שחור הזקן. אז הוא עוזר לג'ק למצוא את הכלים הדרושים לטקס במעיין הנעורים ומרעיל (כפי שהנבואה אמרה) את שחור הזקן. בסרט החמישי הוא מוביל את קפטן ארמנדו סלזאר למקומו של ג'ק ובהמשך כולא את ג'ק כדי להביאו לסלזאר, אך בסוף הסרט הוא קולט שבתו בסכנה מידי סלזאר הוא מפיל את עצמו עליו ודוקר אותו, מה שהורג את שניהם בנפילה לאוקיינוס.

### ויליאם (ויל) טרנר

[שמאל|ממוזער|220px|[אורלנדו בלום, המשחק את ויל טרנר]]
ויליאם (ויל) טרנר, המגולם על ידי אורלנדו בלום (בצעירותו בידי דילן סמית'), הוא נפח שעבד בנפחיה המתמחה בכלי נשק. מאוהב באליזבת' סוואן, ביתו של המושל של פורט־רויאל וות'רבי.

בסרט הראשון טרנר חובר לג'ק ספארו על מנת לשחרר את אהובתו אליזבת' שנחטפה על ידי קפטן ברבוסה ועוזר לו להרוג אותו, הוא מתארס עם אליזבת' אך לפני חתונתם נאסר ונכלא על בגידה.

בסרט השני הוא מתוכנן להוצאה להורג אך אליזבת' מצילה אותו. הגנרל בקט מחליט לשלוח אותו לגנוב את המצפן של ספארו בתמורה לחנינה. לאחר שג'ק גרם לו להגיע ל'הולנדי המעופף' ויל מוצא את אביו, שעל מנת לשחררו מעולו של דייווי ג'ונס, יצטרך להרוג את דייווי ג'ונס על ידי דקירת ליבו.

בסוף הסרט השלישי, בעיצומו של קרב שיקבע את גורלם של הפיראטים מתחתן ויל עם אליזבת' אך בקרב מול דיווי ג'ונס הוא נדקר בליבו. לפני מותו ג'ק עוזר לו לדקור את הלב של ג'ונס בליבו בעזרת חרבו השבורה של ג'ק וכך ניצל ויל ממוות ונהיה הקפטן של 'ההולנדי המעופף', לצידו של אביו (שמחליט לא להשתחרר). בתור הקפטן הוא משמיד את ספינתו של גנרל בקט ומביס אותו.

בתור קפטן "ההולנדי המעופף" הוא נאלץ להיפרד מאליזבת', משום שתפקידו להפליג בים 10 שנים, ורק אז יוכל לנחות על החוף ליום אחד, בו הוא מתאחד עם אליזבת'. בסוף הסרט ויל מגיע לאליזבת' לאחר 10 שנים ופוגש אותה ואת בנם.

ויל לא הופיע בסרט הרביעי אך נראה בהופעת קמע בסרט החמישי שבו בנו הנרי פוגש אותו מתחת למים ובסוף הסרט שובר את הקללה והוא עולה ליבשה ומתאחד עם אליזבת.

### אליזבת' סוואן
[שמאל|ממוזער|220px|[קיירה נייטלי, המשחקת את אליזבת' סוואן]]
אליזבת' סוואן, המגולמת על ידי קירה נייטלי (בצעירותה בידי לוסינדה דריזק), היא בתו של מושל העיר פורט־רויאל, וות'רבי. אביה רוצה שתתחתן עם קומודור נורינגטון, מפקד בכיר בצבא האנגלי, אך היא מאוהבת בוויל טרנר שאותו מכירה מילדות.

בסרט הראשון היא נחטפת בידי ברבוסה וצוותו וניצלת בידי ויל וג'ק ספארו. ואולם בחזרתם ליבשה ויל נאסר בעוון בגידה, מה שגורם לאליזבת' להציל אותו בסרט השני והיא נאסרת כמותו. לאחר משא ומתן עם גנרל בקט היא נשלחת להביא את מצפנו של ג'ק בתמורה לחנינתם. היא מצליחה להרשים את ג'ק ולכלוא אותו לסיפון, תוך שהקראקן בולע אותו ומעביר אותו ל"סוף העולם".

בסרט השלישי היא חוברת לצוות של ברבוסה הנוסע להציל את ג'ק ובחזרתם נוסעים לסינגפור למועצת הפיראטים. היא נשבית בידי קפטן סאו פנג מסינגפור, החושד בה שהיא קליפסו ולפני מותו הפתאומי מעניק לה את תואר הקפטן הבאה, את ספינתו וגם את אחד מהחפצים המאחדים את הקפטנים שהיה שייך לפנג. לאחר מכן היא נבחרת להיות מלכת הפיראטים בעזרת ג'ק ספארו שהצביע בעדה. בינתיים אביה וות'רבי נהרג בידי בקט והיא נתפסת בידי צוות ההולנדי המעופף, אך נמלטת בידי ג'יימס נורינגטון, המאוהב בה. דבר זה גורם לרציחתו בידי ביל "אוזן הנעל" טרנר.

בסוף הסרט השלישי במהלך המלחמה היא נישאת לוויל בידי קפטן ברבוסה. לאחר שוויל הופך להיות הקפטן של ההולנדי המעופף, היא פוגשת אותו בחוף. הם לא יכולים לחיות יחד כיוון שוויל יכול להיות על האדמה רק פעם אחת בעשר שנים ובפגישה זו הוא נותן לה את ליבו.

וויל ואליזבת' לא מופיעים בסרט הרביעי, אך בסוף הסרט החמישי הם נראים בהופעת קמע, כאשר הקללה מוסרת ואליזבת' יכולה לפגוש את בעלה ואת בנה על החוף.

### ג'ושאמי גיבס
[שמאל|ממוזער|220px|[קווין מקנלי, המשחק את ג'ושאמי גיבס]]
ג'ושאמי גיבס, המגולם בידי קווין מקנלי, הוא החובל הראשון של ספארו והאיש הנאמן לו ביותר בסיפון. הוא היה איתו על סיפון הפנינה השחורה, עד המרד של ברבוסה ואז כמחאה הוא עוזב את הספינה, לפני שהצוות מתקלל. הוא חובר לצי המלכותי כחובל אך מסיבות לא ברורות מתפטר מתפקידו.

גיבס נראה בתחילת הסרט הראשון ישן בטרטוגה עד שג'ק מוצא אותו והוא עוזר לג'ק לגייס שודדי ים לנקמה בברבוסה. גיבס ושאר הצוות מחלצים את ג'ק ממאסר בידי ג'יימס נורינגטון.

בסרט השני הוא וצוות הפנינה מגיעים לאי שורץ קניבלים אך נמלטים. הם גם מצליחים לברוח מהקראקן הרודף אחריהם אך ג'ק נתפס בידיו וגיבס מבקש מטיה דאלמה להחזיר אותו. בסרט השלישי הצוות בפיקוד ברבוסה נוסע להחזיר אותו מ"סוף העולם" ולאחר מכן מנהלים מלחמה נגד דיווי ג'ונס וגנרל בקט.

בסרט הרביעי הוא מועמד למשפט בחשד שהוא ג'ק ספארו, אך ג'ק האמיתי מתחזה לשופט ומצליח למנוע ממנו מוות בתלייה. כאשר מתגלה ג'ק האמיתי, גיבס וספארו מובלים למלך אנגליה. ספארו מראה לגיבס את המפה למעיין הנעורים. גיבס גונב ממנו את המפה ולומד אותה בעל־פה. אחר כך מפרידים ביניהם וגיבס מובל לקפטן ברבוסה, שהפך לאחד הגנרלים של המלך. ברבוסה מאיים שיהרגו אם לא ייתן לא את המפה, אז גיבס שורף אותה ואומר לו שלמד אותה בעל־פה, אז ברבוסה משתמש בו כדי להגיע למעיין. בסוף הסרט ג'ק וגיבס מתאחדים וג'ק נותן לו את המצפן המיוחד שלו כדי שימצא את מה שהוא רוצה. הוא משתמש במצפן כדי למצוא את הבקבוק הקסום של שחור הזקן שמחזיק את "הפנינה השחורה" ומאז הוא וג'ק מחפשים דרך להשיב אותה לגודלה הרגיל, עם מותו של שחור הזקן.

בסרט החמישי הוא נאלץ לחבור לפיראטים הזועמים על ג'ק ונוטשים אותו, אך הנרי טרנר משחד אותם להציל אותו מהוצאה להורג בתמורה להבאת "קלשונו של פוסידון". הם עולים על ספינה של הצי המלכותי אך מותקפים בידי ארמנדו סלזאר וג'ק לצד הנרי וקארינה בורחים אל החוף, אליו סלזאר לא יכול לעלות. צוות הספינה נתפס, אך גיבס מעביר את השליטה בספינה לסקארם הנענש בידי קצינים בריטים. בהמשך גיבס חובר לג'ק וברבוסה ויחד מצליחים להוציא את "הפנינה השחורה" מהבקבוק.

סלזאר מצליח לעקוב אחרי ג'ק ואנשיו לתוך הים, בו קלשונו של פוסידון וגיבס מניע את צוות הפנינה השחורה להציל את החבורה, המצויה בעומק הים. עם זאת ברבוסה מתאבד כדי להציל את בתו מסלזאר.

### קפטן דייווי ג'ונס
[שמאל|ממוזער|220px|[ביל ניי, המשחק את קפטן דיווי ג'ונס]]
קפטן דייווי ג'ונס, המגולם על ידי ביל ניי, הוא אדם מבחיל ואימתני, קפטן ספינת 'ההולנדי המעופף' ושליט הימים. בתור קפטן "ההולנדי המעופף" הוא נאלץ לחיות בים ואסור לו לעלות על היבשה וכן הוא צריך להוביל את נשמות המתים לעולם הבא. בעבר היה מאוהב באלה קליפסו אך זו בגדה באמונו והפכה אותו לבעל פני תמנון וצבתות סרטן מאיימות. בשל הבגידה בו הוא הוציא את לבו ממקומו לתוך תיבה מיוחדת. צוות ספינתו מורכב ממלחים שג'ונס מצא כשהם גססו בים, והסכימו לתת את נשמתם לג'ונס, בתמורה שידחה את מותם במאה שנות שירות על הסיפון. בכך, הפכו כולם למפלצות־ים כמוהו. בנוסף הוא הבעלים של הקראקן הענקי, המפרק ספינות בים.

ג'ונס הוא הנבל הראשי של הסרט השני, כאשר הוא רוצה להרוג את ספארו על "שנים שהוא חייב לו", אך ג'ק מתנה עימו שישיג לו 100 נשמות בתמורה לפדיון. הוא לא מצליח להשיג את הנשמות וג'ונס קורא לקראקן להשמיד אותו ואת הפנינה השחורה. בסוף הסרט מתברר לו שגנרל בקט השיג את לבו והוא נאלץ לציית לפקודותיו.

עם זאת ג'ק שב בסרט השלישי מהעולם הבא, בידי צוותו. כדי לנקום בו מועצת הפיראטים מחלצת את האלה קליפסו מגופה, מה שיוצר מערבולת גדולה בים. ג'ונס לצד הצי המלכותי נלחם בצוות הפנינה אך ויליאם טרנר, השבוי תחתיו לצד אביו, דוקר את ליבו של דייווי ג'ונס, הורג אותו ולוקח את הפיקוד על 'ההולנדי המעופף'.

עם זאת בסוף הסרט החמישי נראית צללית של ג'ונס בחלומו של טרנר. הוא מתעורר ומגלה שלולית על הרצפה, רמז לכך שיחזור בסרט הבא.

### לורד קאטלר בקט
[שמאל|ממוזער|220px|[טום הולנדר, המשחק את לורד קאטלר בקט]]
לורד קאטלר בקט, המגולם על ידי טום הולנדר, הוא ראש חברת הודו המזרחית הבריטית והמפקד הכללי של הצי המלכותי. הוא מוצג כתאבתן לשליטה כללית על מימי הים הקריבי ומחיקת כלל הפיראטים בעולם, לאחר תקרית אלימה מצד פיראטים שתקפו אותו בילדותו ואף הציעו כופר לאביו תמורתו, אשר לא שולם. בקט הוא אדם רגוע, אכזר, תחמן, ובטוח שאף אחד לא יכול לעמוד בדרכו, מאחר שהוא מקבל גיבוי מלא של המלך ג'ורג השני.

לבקט היה מפגש עם ג'ק ספארו, כאשר ג'ק התנדב לעבוד בחברת הודו המזרחית הבריטית על גבי הספינה, אך למעשה מרד בה, שחרר את העבדים הכלואים בה ולאחר מאבק הצליח לגנוב את הספינה. כאשר בקט חזר למשפט כללי בבריטניה ג'ק ספארו הוכר רשמית כפיראט על המעשה ובקט ביקש לתפוס אותו.

הוא נראה בסרט השני כאשר הוא מחליף את ג'יימס נורינגטון ומודיע על הוצאתם להורג של ג'ק (שאינו נכח באי) ושל וויל טרנר ועל מעצר אליזבת' סוואן, אף על פי שאביה, וות'רבי היה מושל פורטו-ריקו. עם זאת הוא נושא עם טרנר ומציע לו חנינה תמורת השגת מצפנו של ג'ק, אשר יוביל אותו ללכידת ליבו של דיווי ג'ונס, מה שיעזור לו לשלוט בקריביים. בהמשך אליזבת' נמלטת בעזרת אביה, שנעצר במקומה, ובקט נושא עמה בדיוק על אותו מצפן תמורת חנינה לה ולאהובה. עם זאת בסוף הסרט הוא מקבל את ליבו של ג'ונס מאת ג'יימס נורינגטון, החוזר לתפקידו ממנו הודח.

בסרט השלישי בקט מוציא צווי הוצאה להורג מיידית על כל פיראט או חשוד בעזרה לפיראט כלשהו. כמו כן הם הורגים את אביה של אליזבת', וות'רבי ש"שאל יותר מדי שאלות". בקט לצד עוזרו הנאמן מרסר, מציגים לדיווי ג'ונס את ליבו ברשותם ומולו כיתת יורים מוכנה, מה שמאלץ את ג'ונס לעשות כרצונם. הם גורמים לו להרוג את הקראקן (כנראה כדי שלא יופנה נגד ספינותיהם) ומכינים אותו למתקפה כוללת על מועצת הפיראטים בסינגפור, לאחר שבקט מגלה עליה מקפטן סאו פנג שהובטח לו את "הפנינה השחורה" אך לשקר. מועצת הפיראטים מנסה להילחם ומשחררת את האלה קליפסו מגופה, והיא בתמורה מייצרת סערה שמבילה לנפילת "ההולנדי המעופף", כשבדו-קרב סופי ויל טרנר וג'ק ספארו לוקחים את ליבו של ג'ונס ודוקרים אותו למוות. בשל כך וויל מנהל את "ההולנדי המעופף" והוא וג'ק מסתערים על ספינתו של בקט ומפוצצים אותה. הדבר גורם לבקט להלם כבד והוא לא מנסה להילחם ואף לברוח ומת עם פיצוץ ספינתו.

### קפטן אדוארד טיץ'/שחור הזקן
[שמאל|ממוזער|220px|[איאן מקשיין, המשחק את קפטן אדוארד טיץ']]
קפטן אדוארד טיץ'/ שחור הזקן מגולם על ידי איאן מקשיין. הוא אדם אכזר וקר רוח, ה"פיראט שכל הפיראטים מפחדים ממנו", קפטן "נקמת המלכה אן", אביה של אנג'ליקה, ובעל חרב בעלת יכולת לשלוט בספינות וכל מה שעליהן (מפרשים, חבלים, תותחים וכו'). שחור הזקן הפך את כל הקצינים שלו לזומבים כדי שהיו ממושמעים יותר, ושאר הצוות שלו הם בני אדם, ביניהם אנג'ליקה ביתו, המשמשת כחובלת ראשונה.

בשודדי הקאריביים: זרמים זרים הוא לוכד בעזרת בתו את ג'ק ספארו כשבוי ומכין בובת וודו בדמותו, הגורמת לספארו לשתף פעולה באי-רצון. לשחור הזקן ניתנה נבואה שאדם בעל רגל מעץ יהרוג אותו, לכן מחליט לצאת למסע למעיין הנעורים, על מנת לשתות מגביע המעניק חיי נצח. הוא מנצל את ג'ק כדי להביא את הגביע ובדרכם נתקלים גם בצי משותף של הצבא הבריטי והצבא הספרדי, כולם בדרך למעיין.

כששחור הזקן מוצא את המעיין מוצא גם את האדם בעל רגל העץ שהוא הקטור ברבוסה הרוצה לנקום בו לאחר שלקח ממנו את רגלו ואת "הפנינה השחורה" (הכלואה בתוך בקבוק בספינתו), ושניהם נלחמים. ברבוסה דוקר את שחור הזקן, עם חרב שצופתה מראש ברעל צפרדעים רעילות. אנג'ליקה מנסה לעזור לאביה אך נדקרת גם ושניהם גוססים מהרעל. ג'ק, שנחוש להציל את אנג'ליקה, נותן לשחור הזקן את גביע המוות ולאנג'ליקה את גביע החיים, כך שאנג'ליקה לקחה את שנות חייו של אביה ושחור הזקן מת. לבסוף, משתלט ברבוסה על הספינה "נקמת המלכה אן" וחרבו של שחור הזקן ואנג'ליקה נשבעת לנקום את נקמת אביה בג'ק, ללא הצלחה.

### אנג'ליקה טיץ'
[שמאל|ממוזער|220px|[פנלופה קרוז, המשחקת את אנג'ליקה טיץ']]
אנג'ליקה, המגולמת על ידי פנלופה קרוז, היא ידידתו/יריבתו מהעבר של ג'ק המתבררת כבתו של קפטן אדוארד טיץ'. עם זאת ג'ק לא בטוח על אהבתו אליו או על רצונה לנקום בו או לנצל אותו לצרכיה.

היא מופיעה בסרט הרביעי כאשר היא מתחפשת לג'ק ספארו ומפיצה שמועה שג'ק מחפש צוות, וכך גורמת לג'ק למצוא אותה ולהילחם בה, עד שהוא מזהה אותה. היא מנסה לשכנע אותו למצוא את מעיין הנעורים ובהמשך צוות ספינת "נקמת המלכה אן" לוכד אותו. מתברר שהיא חוששת לגורל אביה ורוצה שיזכה בחיי נצח ויודעת שג'ק מכיל את המפות למעיין, כך שהיא משכנעת את אביה, שחור הזקן להשאיר את ג'ק בחיים, אף על פי שארגן מרד נגדו. שחור הזקן מייצר בובת וודו כדי לגרום לג'ק לציית לפקודותיו ואף מאיים על חיי בתו, כדי שיעבור את הנהר ויביא את הגביעים למעיין.

בסוף הסרט, כאשר שחור הזקן ואג'ליקה מורעלים בחרבו של ברבוסה, ג'ק נותן להם שני גביעים עם טיפות ממעיין הנעורים, מה שגורם לשחור הזקן לשתות את גביע המוות ואילו אנג'ליקה שותה את גביעה החיים, בו שנות חיי אביה. היא נשבעת לנקום בג'ק אך הוא אוזק אותה, מפליג איתה לאי המוות עם אקדח המכיל כדור לירייה אחת (כפי שקפטן ברבוסה עשה לו) ובטרם הוא עוזב היא משתחררת, מבזבזת את הירייה על ג'ק אך מפספסת. היא גם משקרת לו שהיא בהריון ממנו אך ג'ק ידע שזה שקר ומשאיר אותה. בסיום הסרט היא מגלה את בובת הוודו של ג'ק ולוקחת אותה.

### הנרי טרנר
[שמאל|ממוזער|220px|[ברנטון ת'ווייטס, המשחק את הנרי טרנר]]
הנרי טרנר, המגולם על ידי ברנטון ת'ווייטס (נראה קודם לכן בצעירותו בידי דומיניק סקוט קיי בסרט השלישי ובידי לואיס מקגוואן בסרט החמישי), הוא בנם של ויליאם (ויל) טרנר ואליזבת' סוואן. בתור נער הוא למד להכיר את אביו, שליטה של "ההולנדי המעופף" החייב לשוט בימים ונאסר עליו לעלות ליבשה יותר מפעם ב-10 שנים. לשם כך הנרי צולל את אביו שמתרה בו שלא לחזור לפגוש אותו, אך הוא מסרב להתייחס לאביו שמשיט אותו לחוף והנרי נשבע לחפש דרך להתיר את הקללה.

הנרי מתגייס לצוות הצי המלכותי בחיפושים אחרי "קלשונו של פוסידון", המסוגל לשבור את קללות האוקיינוס והוא אוסף כל כרזה הקשורה לשודדי ים, לרבות כרזת מבוקשים על ג'ק ספארו.

בתחילת הסרט החמישי, באחת ההפלגות של ספינת הצי הוא מגלה שהיא מתרבת למשולש מסוכן "אגדי" וקורא לקפטן הספינה לשייט לכיוון הנגדי. המומים הקצינים עוצרים וכולאים אותו ותולשים את דרגותיו. עם זאת אזהרתו מתגשמת כשצוותו של הקפטן האל-מת ארמנדו סלזאר מתנגש עם הספינה והורג את כולם, מלבדו כדי שיספר את מה שקרה. הוא גם משאיר לטרנר מסר לספארו - שהוא מחפש אחריו. טרנר ניצל ומובא לאיים פצוע, אך נעצר כעריק בשל מדיו הקרועים.

הוא מחולץ בידי בחורה מסתורית בשם קארינה, הרומזת לו על דרך למצוא את קלשונו של פוסידון, אך דרכיהם נפרדות כשחיילים רודפים אחריהם. בינתיים הנרי נפש עם ג'ק ספארו הכלוא בניסיון לגייס אותו למשימה אחרי הקלשון וכן מעביר לו את המסר מסלזאר. בעוד ג'ק וקארינה עומדים לפני הוצאה להורג, הנרי משלם לצוותו הנוטש של ספארו כדי שיצילו אותו ומצליח. עם זאת ג'ק לוקח את שניהם לספינתו כשבויים ובעודם כלואים הם מגלים רגשות רומנטיים אחד לשני.

ג'ק וספינתו נתקלים בספינת "מרי השקטה" ולצד טרנר וקארינה סמית' שטים בסירה לעבר חוף, עליו סלזאר המקולל לא יכול לדרוך. עם זאת על החוף הם נלכדים בידי פיראט בשם קלי הכולא אותם בתמורה לנישואי ג'ק לאחותו השמנה, דבר שג'ק נרתע ממנו מאוד. עם זאת ברבוסה עולה לחוף, יורה בקלי ושובה את שלושתם. הוא מחליט לחפש אחרי הקלשון לצידם ובעזרת קארינה הם מגלים את הדרך לקלשון ולאי הסלע השחור, רגע לפני ש"מרי השקטה" משיגה אותם. הם מגלים את הקלשון קבור מתחת למים, אך סלזאר משיג אותם, תופס את הקלשון וכמעט הורג את ג'ק. הנרי לוקח את חרבו ומנפץ את הקלשון, מה שמתיר מיד את כל הקללות, כולל של סלזאר. עם זאת הים עומד להיסגר עליהם וצוות הפנינה השחורה מעלה אותם באמצעות חבל העוגן. ואולם ברבוסה מחליט להציל את חיי בתו מסלזאר, שעלה יחד איתם ושניהם נופלים למותם.

לאחר מכן הנרי מנחם את קארינה, בה הוא התאהב והיא מגלה לו שכיום היא נושאת את השם "ברבוסה". הם מתנקשים ובהמשך עולים לחוף היבשה, שם הם פוגשים את אביו של הנרי ויל, שהוסר מקללתו וגם את אמו, אליזבת'.

### קארינה סמית'
[שמאל|ממוזער|220px|[קאיה סקודלריו, המשחקת את קארינה סמית']]
קארינה סמית', שהיא בת של קפטן הקטור ברבוסה ושל מרגרט סמית', אך גדלה בבית יתומים, בה אביה הותיר אותה. אולם הוא השאיר לה יומן מסתורי, בו רמזים לקלשונו של פוסידון.

קארינה התעיינה באסטרונומיה ובשענות, אך בשל כך נכלאה בכלא סן-מרטין במחשבה שהיא מכשפה. היא נמלטה מכלאה ופגשה בג'ק ספארו, אשר מבריח אותה מהחיילים. היא מתחפשת לנזירה ומוצאת את הנרי טרנר הפצוע בבית מרפא, המדבר על הקלשון ועל צוותו של קפטן ארמנדו סלזאר. היא לא האמינה בקללות על-טבעיות אך סיפרה לו על הקלשון ונתנה לו את יומנה שיוכל לעקוב אחריו ועוזרת לו להימלט מהחלון.

בהמשך היא מוצאת להורג לצד ג'ק אך טרנר וצוות "הפנינה השחורה" מסיחים את החיילים ולוקחים אותה ואת טרנר לצידם. עם זאת ג'ק כולא את שניהם לתורן ומציג לקארינה שהיא מאוהבת בטרנר, על ידי "הוצאתו להורג" בטביעה. הוא נותן לה להציל אותו, כשמתברר שנפל לסירה מתחת לספינה. לאחר מכן היא וטרנר מתאהבים ומתקרבים אחד לשני. ג'ק מנצל את כרונה במציאת הקלשון ושט בסירה איתה ועם טרנר מהספינה כדי לברוח מסלזאר. הם מגיעים לאי אך נתפסים בידי צוותו של ברבוסה, המתכונן לתת אותם לסלזאר. ואולם ברבוסה מתוודע לכך שקארינה היא ביתו ומשנה כיוון לעבר אי הסלע השחור, בו מצוי קלשונו של פוסידון. בעזרתה של קארינה הקבוצה מגיעה לקלשון, אך סלזאר מאחוריהם משיג אותו וכמעט הורג את ג'ק. טרנר וקארינה עוזרים לשבור את הקלשון ומסירים את כל הקללות. עם זאת הם נאלצים לברוח מגלי הים ובעזרת צוות "הפנינה השחורה" ניצלים. ואולם סלזאר תופס את חבל העוגן וכמעט הורג את קארינה, עד שברבוסה נופל אליו ושניהם נופלים למותם.

כשקארינה רואה מה אביה עושה למענה, היא מבינה שהוא אביה ומשנה את שמה ל"קארינה ברבוסה". כשהם חוזרים ליבשה היא וטרנר מתנקשים והופכים לזוג, תוך שהנרי מגיע לראות את הוריו נפגשים על היבשה, אחרי שהקללה של אביו הוסרה.

### קפטן ארמנדו סלזאר
[שמאל|ממוזער|220px|[חאווייר ברדם, המשחק את קפטן ארמנדו סלזאר]]
קפטן ארמנדו סלזאר, המגולם בידי חאווייר ברדם, הוא הקפטן של הספינה "מרי השקטה" והוא אל-מת מקולל הנחוש לפגוע בפיראטים בכל העולם ובייחוד בג'ק ספארו (אותו הוא הוגה כ"פארו").

בעברו הוא רדף פיראטים במשלחת הצי הימי הספרדי, לאחר מוות של כמה מבני משפחתו במתקפת פיראטים, והוא הודף אותם בהצלחה וללא רחמים. עם זאת פיראט צעיר בשם ג'ק ספארו התגרה בו סמוך למשולש ברמודה, מה שגרר את סלזאר להיכנס לתוכה. בעוד ספינתו של ג'ק תמרנה ביעילות החוצה מהמשולש, ספינת "מרי השקטה" התנגשה בשוניות, התרסקה וכל נוסעיה טבעו והתקללו בחיי אלמוות. דבר זה גרר את קפטן סלזאר לרדוף אחרי ג'ק, אף שהוא כבול למשולש ולים.

בסרט החמישי הוא פוגע בספינת הצי הבריטי והורג עם צוותו את כל יושביה, למעט באסיר הנרי טרנר. מאחר שהוא החזיק בפיסת נייר של ג'ק ספארו כמבוקש, הוא ביקש ממנו להעביר לו מסר. טרנר אכן פוגש בג'ק ומעביר לו אותו ובהמשך ג'ק מחליט לשלם במצפנו כתמורה לבקבוק של רום, מה שמתיר לסלזאר לצאת מהמשולש.

ברבוסה מחליט לערוך פגישה עם סלזאר, כדי להוביל אותה למקומו של ג'ק וסלזאר נענה לו.

כשג'ק משיט עם צוותו ספינה הוא נתקל בארמנדו סלזאר, אך הוא משיט סירה לחוף לצד הנרי וקארינה. הם ניצלים מכרישי רפאים ומצוותו של סלזאר, שאינם יכולים לעלות על היבשה, אך בהמשך נכלאים בידי צוותו של ברבוסה. ואולם ברבוסה מגלה שקארינה היא בתו היודעת על מיקום הקלשון של פוסידון והיא מוליכה את הספינה לאי הסלע השחור. שם סלזאר נתקל בהם ומוצא את ג'ק. הדו-קרב ביניהם נגמר כאשר יבשה עולה מהים ומאלצת את סלזאר לנוע הרחק, אך כשג'ק, הנרי וקארינה יורדים לקברו הטמון של פוסידון סלזאר מוצא אותם, לוקח את הקלשון ומכה בזרמים את ג'ק וכמעט הורג אותו, עד שהנרי שובר את הקלשון בחרבו. דבר זה הופך את סלזאר וכל צוותו לאנושיים.

עם זאת שמחתם לא נמשכת מאחר שהים מתחיל לסגור עליהם. צוות "הפנינה השחורה" שולח חבל עוגן לג'ק ואנשיו, בעוד צוות "מרי השקטה" נשאר למטה. ארמנדו סלזאר מצליח לטפס על החבל וכמעט הורג את קארינה, אך ברבוסה נופל מהחבל, דוקר אותו בגבו ושניהם נופלים למותם בים.

## דמויות משניות
### ג'יימס נורינגטון
[שמאל|ממוזער|220px|[ג'ק דבנפורט, המשחק את ג'יימס נורינגטון]]
ג'יימס נורינגטון, המגולם על ידי ג'ק דבנפורט, הוא קומודור מכובד בצי הספינות המלכותי של חברת מסחר הודו המזרחית. הוא התאהב באליזבת' סוואן ובהסכמת אביה וות'רבי, מושל פורטו-ריקו החארס עימה. עם זאת במשך הוא הבין שהיא נמשכת לויל טרנר, הנפח הפשוט. לאחר מחלוקת עם ויל על הדרך לתפיסת צוותו של ברבוסה, ויל יוצא להצילה עם ג'ק ספארו הכלוא. נורינגטון מנסה לעצור אותם אך הם גונבים אחת מספינותיו. הוא מגיע עם צי משלו להציל את אליזבת' אך מגלה את צבא האל-מתים של ברבוסה וניצל רק בזכות הסרת הקללה מהצוות של הפנינה.

בחזרת הצוות עם אליזבת' נורינגטון עוצר את ספארו ובשל סיועו גם את וויל. עם זאת אליזבת מתארסת עם וויל ומונעת ממנו להיעצר. בעוד ג'יימס מתאכזב מכך ג'ק נמלט לספינתו ונורינגטון המופתע נותן לג'ק עוד יום לפני מרדף אחריו.

בסרט השני, לאחר סיועו לוויל ואליזבת', החשודים בידי לורד בקט בסיוע לפיראטים, הוא הורד מדרגתו המכובדת. הוא מחליט להצטרף לצוות סיפון 'הפנינה השחורה' כפיראט, תחת ג'ק ספארו, אותו התקשה לתפוס בעברו. עם זאת מטרתו האמיתית היא לנקום בג'ק האחראי לירידתו מהצבא. לצד ג'ק וצוותו הוא נוסע לאי בו קבור ליבו של דיווי ג'ונס. בעוד ג'ק סבור שהלב אצלו מתברר בסוף הסרט שנורינגטון גנב אותו ממנו בשק ומעביר אותו ללורד בנדיקט בקט, כך שהוא מקבל חנינה וחוזר לצי הימי.

בסרט השלישי הועלה נורינגטון לדרגת אדמירל והוא מתכונן להפלגה עם הצי למלחה ב"פנינה השחורה". עם זאת אליזבת' נתפסת כשבויה של דיווי ג'ונס, עליו מפקד נורינגטון. הוא מנסה לשפר את יחסו איתה, אך היא מסרבת מאחר שלורד בקט הוציא את אביה להורג. נורינגטון מודיע שלא ידע על כך ואליזבת' דורשת ממנו הוכחה שהוא שייך לצד שלה. לכן באחד הלילות הוא עוזר לה בחשאי להימלט מהסיפון, אך ביל "אוזן־הנעל" טרנר, רואה אותו ובתור חובל רואה בו "משחרר אסירים" ונועץ את חרבו בליבו. לפני מותו דיווי ג'ונס שואל אם הוא רוצה לחבור לסיפונו במקום למות, אך נורינגטון נועץ את חרבו בגופו ומת.

### ביל "אוזן־הנעל" טרנר
[שמאל|ממוזער|220px|[סטלאן סקארסגארד, המשחק את ביל "אוזן־הנעל" טרנר]]
ביל "אוזן־הנעל" טרנר, המגולם על ידי סטלאן סקארסגארד, הוא אביו של ויל טרנר. בעברו היה חבר צוות 'הפנינה השחורה', אך לאחר המרד של ברבוסה בספארו והקללה שקיבלו מלקיחת מטבעות קורטז, הוא השליך את אחת המטבעות הרחק כנקמה בצוות שמרד בספארו, שם היא נמצאה בידי בנו, ויל. בשל מעשה זה ברבוסה קשר את מגפו לתותח (משם קיבל את כינויו) וירה אותו לקרקעית הים, שם סבל בייסורים אך לא היה יכול למות בשל הקללה. טרנר הסכים למכור את נשמתו לקפטן דייווי ג'ונס, בתמורה להצלת חייו. מאותו הרגע, הפך טרנר לחלק מצוות 'ההולנדי המעופף' ואף הפך לאיטו לחלק מהספינה, כשעורו התכסה באצות ובזיפרגליים והוא שקע בדמנציה מוחלטת.

הוא מופיע בסרט השני כשמזכיר לג'ק ספארו הכלוא בספינה שיש לו חוב גדול עבור דיווי ג'ונס. בהמשך ג'ק בורח אך מוסר את ויל לג'ונס וחובר לצוות הסיפון, בניסיון להשיג את מפתחו של דיווי ג'ונס. הוא פוגש גם את אביו, אך לאחר שעושה טעות בספינה הוא נענש במלקות ואוזן הנעל נאלץ להכות את בנו. ויל מחליט לערוך משחק קוביות מול ג'ונס על השנים שלו על הסיפון וג'ונס מסכים ומציג לו את מפתחו. אוזן הנעל רואה את בנו וכדי שלא יפסיד מרמה במשחק ונאלץ להתמסר לעוד 100 שנה על הסיפון. עם זאת הוא עוזר לויל להימלט מהספינה, מה שגורם לג'ונס הזועם לכלוא אותו.

בהמשך הוא מפתח דמנציה מוחלטת ושוקע בייאוש, כבר לא מבדיל בין ידידים לאויבים. כך הוא הורג את נורינגטון, אותו הוא חושד כמבריח אסירים, בלי להבין שניסה לעזור לאליזבת'. ג'ונס מרוצה מכך ומשיב אותו לסיפון. בקרב האחרון של ג'ק וויל מול דיווי ג'ונס הוא מתבלבל ותוקף את בנו, אך כאשר ג'ונס מחדיר את חרבו ללב בנו הוא חוזר להכרה ותוקף את ג'ונס, מה שעוזר לויל לדקור את ליבו של ג'ונס ולסיים את הקרב.

לאחר מכן כל צוות הסיפון חוזר לצורתם האנושית וויל הופך לקפטן "ההולנדי המעופף". הוא מציע לשחרר את אביו, אך אוזן-הנעל מחליט להמשיך להשיט את הסיפון. עם זאת בשלב מסוים הוא פורש מסיבות לא ידועות.

### טיה דאלמה/קליפסו
[שמאל|ממוזער|220px|[נעמי האריס, המשחקת את טיה דאלמה]]
טיה דאלמה, המגולמת על ידי נעמי האריס, היא למעשה אלה ימית בשם קליפסו. היא התאהבה בדיווי ג'ונס ונתנה לו משימה לפקד בעזרת "ההולנדי המעופפת" על רוחות המתים ולא לעלות ליבשה יותר מפעם בעשור. אך הוא בגד בה והיא קיללה אותו בגוף דמוי-תמנון, מה שגרם לו לעקור את ליבו. כנקמה הוא ביקש ממועצת שודדי הים לכבול את האלה לגוף אנושי, ושכנע אותם כשפחדו מכוחה המסוכן. לאחר מכן כונתה טיה דאלמה והתעסקה הרחק מהפיראטים בכישופי וודו.

טיה התיידדה עם ג'ק ספארו, אך ביקשה ממנו תמורה סמלית על עצותיה, ביניהם הקפוצ'ין של הספינה. בסרט השני ג'ק פונה לעצתה בניסיון לעצור את ג'ונס והיא נותנת לו כד מלא עפר, האמור להגן מכוחו של ג'ונס. עם זאת ג'ק נתפס עם "הפנינה השחורה" בידי הקראקן בסוף הסרט וצוותו נוסע אליה ומבקש שתחזיר אותו. לשם כך היא מחזירה מהמתים את ברבוסה שילווה אותם.

בסרט השלישי טיה נוסעת עם הצוות לסינגפור, לרכוש ספינה ולחפש מפה לקצה העולם. לאחר מכן היא עוזרת להגיע אל ג'ק בקצה העולם ובחזרתם הם מובאים למועצת הפיראטים, אשר דנה בתוכנית לשחרר את נשמתה של קליפסו. בינתיים קפטן סאו פאנג בוגד בפיראטים ומוביל את קולונל בקט לסיפון. בקט נותן לו לכלוא את אליזבת' ופאנג חושד שהיא קליפסו ואומר לה שעשו טעות ושצריכים לשחררה. הוא מותקף בידי תותח של ההולנדי המעופף ובמילותיו האחרונות מבקש ממנה לסלוח לו על כבילתה.

כאשר הצי הבריטי בליווי "ההולנדי המעופף" תוקפים את הפיראטים, טיה דאלמה נכלאת ודיווי ג'ונס ניגש לראות את אהבתו אליה. אלה שהיא מאכזבת אותו והוא נוטש אותה בתאה. במשך המלחמה הפיראטים מחליטים לערוך טקס לשחרורה של טיה המתבררת כקליפסו, מבלי לדעת איך תגיב על הכבילה שלה לגוף. הטקס מצליח וקליפסו גדלה וגדלה ולבסוף הופכת לנחיל ענק של סרטנים הנופל לים. אז היא מייצרת מערבולת ענק סמוך ל"הולנדי המעופף", מה שעוזר לג'ק וויל לנצח את דיווי ג'ונס. כאשר ליבו מושמד הוא מת ונופל לתוך המערבולת.

### וות'רבי סוואן
[שמאל|ממוזער|220px|[ג'ונתן פרייס, המשחק את וות'רבי סוואן]]
וות'רבי סוואן, המגולם על ידי ג'ונתן פרייס, הוא מושלה של פורט רויאל, אשר הפליג מבריטניה לקריביים לצד בתו אליזבת', 8 שנים לפני אירועי הסרט הראשון. וות'רבי מחפש לבתו חתן ממעמד גבוה והוא מתפשר לקבלת הקומודור ג'יימס נורינגטון, אף שבתו לא מתלהבת ממנו. במקום זה היא מאוהבת בויל טרנר הפשוט אך הרגיש, אותו הצילה בילדותה מספינתו הטבועה. בסרט הראשון אליזבת' נחטפת בידי ברבוסה וויל מתווכח עם נורינגטון ווות'רבי על נקיטת מהלך מול צוות ברבוסה, כך שהוא משחרר את ג'ק ובורח לכיוונה.

וות'רבי בליווי הצי המלכותי מגיע לטורטוגה, בו ה נחרדים לדעת על צבא האל-מתים של ברבוסה. וות'רבי בורח לחדר מבודד וכמעט נתפס בידי פיראט, אך עורף את ידו שממשיכה לנוע עד הסרת הקללה. כאשר הוא חוזר וות'רבי מורה להוציא את ספארו הפיראט להורג ולעצור את וויל אך כשויל מתארס עם בתו ומגונן על ספארו הוא משלים עם החלטת בתו בעוד ספארו נמלט.

בסרט השני אליזבת' נעצרת לצד ויל בידי הלורד בקט ווות'רבי מפעיל את כישוריו כדי להציל אותה ולהחזירה לבריטניה. עם זאת קפטן הוא שיחד נהרג בידי מר מרסר והוא נעצר. אליזבת' מצליחה לברוח אך נתפסת בהמשך ומובאת ללורד בקט, המבקש ממנה את מצפנו של ג'ק. בתמורה היא ואביה יקבלו חנינה מלאה.

לאחר שבקט מקבל את לבו של ג'ונס הוא מגלה לוות'רבי שאליזבת' בחיים. עם זאת הוא כבר לא מסכים לעבוד לצידו ומר מרסר אומר שהוא שואל הרבה שאלות על לבו של ג'ונס. בקט מחליט להוציא אותו בחשאי להורג, כדי שלא יעוררו עניין רב ומודיע לנורינגטון שוות'רבי חזר לבריטניה. עם זאת אליזבת' ב"סוף העולם" רואה את נשמתה של אביה נסחף על ספינה. היא מבקשת ממנו לעלות על ספינתה, אך מתברר לה שהוא סיים את חייו בעולם ומת לצערה. למרות ניסיונה להעלות אותו לסיפון הוא מסרב וממשיך הלאה.

### קפטן סאו פאנג
[שמאל|ממוזער|220px|[צ'או יון-פאט, המשחק את קפטן סאו פאנג]]
קפטן סאו פאנג, המגולם בידי צ'או יון-פאט, הוא קפטן הפיראטים של ים סין הדרומי המושל בסינגפור ומחזיק באחת ממטבעות מועצת הפיראטים. הוא מוצג כאדם כוחני ובוגדני שיעשה הכל כדי להיות ליד הצד החזק.

הוא נראה בסרט השלישי במסעם של ברבוסה וצוות הפנינה השחורה אחרי ג'ק ספארו ומבקשים ממנו מפה ל"סוף העולם", אך קפטן פאגנ אומר להם שהסיבה היחידה שלו להחזיר את ג'ק היא בשביל לשלוח אותו בחזרה לשם. הוא גם תופס את ויל טרנר שניסה לגנוב את המפה שלו ולאחר שמתברר שהם קשורים מתחילה לפרוץ תיגרה, אך היא נקטעת כשהצי המלכותי פורץ ויורה בהם. במהלך המהומה ויל וקפטן פאנג רוקמים מזימה, על חירותו של ג'ק בתמורה להחלפתו ב"ביל אוזן-הנעל", אביו של ויל. בתמורה קפטן פאנג מלווה להם את המפה וספינות לחפש את ג'ק. ואולם פאנג גם רוקם מזימה עם הצי המלכותי ומגלה להם על מפגש מועצת הפיראטים, בהנחה שהם הצד המנצח. לורד בקט מבטיח לו את "הפנינה השחורה".

כאשר הצוות מתקרב למועצת הפיראטים הם מותקפים בידי הצי של בקט, אך פאנג מבין שרומה מאחר שבקט לא נותן לו את "הפנינה השחורה". ברבוסה מודיע לו שהפיראטים ישחררו את קליפסו כנקמה, מה שפאנג מפחד ממנו מהבנתו את כוחה וזעמה. בייאושו הוא תופס את אליזבת' ומניח שהיא קליפסו ומנסה לכפות עליה נשיקה. ברגע זה "ההולנדי המעופף" יורה בתותח על פאנג והוא נפצע קשה. בנשימתו האחרונה הוא מעניק לאליזבת' בעלות על ספינתו וצוותו, את אחד מאוצרותיו ואומר לה לסלוח לו על הכל. בשל כך אליזבת' הופכת לחברת מועצת הפיראטים ובהמשך מתמנה ל"מלכת הפיראטים".

### מר איאן מרסר
[שמאל|ממוזער|220px|[דייוויד סקופילד, המשחק את איאן מרסר]]
מר איאן מרסר, המגולם בידי דייוויד סקופילד, הוא יד ימינו של לורד קאטלר בקט. למרות מראהו כפקיד רשמי ממלכתי הוא למעשה אוכף את פעולותיו החשאיות של בקט כמרגל או מתנקש אישי.

הוא נראה בסרט השני נותן את הצו שקורא למאסר אליזבת' על עזרתה לג'ק ולויל החשודים בפיראטיות. כשאביה מנסה לנצל את קשרים עם קפטן שיבריח אותה לבריטניה מרסר הורג את הקפטן ועוצר את וות'רבי. הוא משחרר אותו בהמשך לאחר שהוא מתחייב לסייע לבקט כדי להציל את בתו.

מרסר מוצא את נורינגטון בטורטוגה ונושא איתו בהשגת מצפנו של ג'ק בתמורה לחנינתו. הדבר מסתייע בידו ונורינגטון חוזר לבקט עם ליבו של ג'ונס. בתחילת הסרט השלישי מרסר מציג לג'ונס שליבו נתון בידיו מול כיתת יורים מוכנה, בעוד המפתח לתיבה מצוי אצלו. הוא משתמש בצוות "הספינה המעופפת" כדי לפגוע בפיראטים ונושא עם קפטן סאו פאנג, המסגיר את המועצה לטובתו האישית.

לקראת המלחמה הוא מצוי על סיפון "ההולנדי המעופף" ולאחר שגנרל נורינגטון נהרג בידי "אוזן-הנעל" הוא ממונה לבכיר הראשי בספינה, סמוך לדיווי ג'ונס. במהלך הקרב תותח מתפוצץ לצידם והורג את רוב צוות הסיפון, אך ג'ונס מציל את מרסר. ואולם אז ג'ונס חונק אותו למוות עם זרועותיו ולוקח את המפתח לליבו.

דמותו נקראה על שם השחקן איאן מרסר, אשר מגלם בסרט הבא את אחד מעוזריו של שחור הזקן.

### פיליפ סוויפת'
[שמאל|ממוזער|220px|[סם קלאפלין, המשחק את פיליפ סוויפת']]
פיליפ סוויפת', המגולם בידי סם קלאפלין, הוא מיסיונר צעיר וחדור אמונה מאי קריבי כלשהו, שנלכד בידי "שחור הזקן" וצוות "נקמת המלכה אן". הוא היה נהרג, אלמלא אנג'לינה שהבטיחה לאביה חיי נצח בזכות מעיין הנעורים בתמורה לחיי הנער הדתי. עם זאת שחור הזקן בז לו ולאמונתו שיש הצלה לנשמת שחור הזקן.

במהלך המסע למעיין שחור הזקן מתחיל בציד של בתולות ים, דבר המסכן את המלחים של הספינה. פיליפ כמעט נתפס בידי סירנה, אך ג'ק ספארו מפוצץ מגדל מעליה והאבנים הנופלות פוצעות אותה ולוכדות אותה תחתיהם. כך שחור הזקן משתלט עליה ומנסה להזיל ממנה דמעה לצורך טקסים. פיליפ לעומתו מרחם עליה, פותח את חלל האקווריום שלה כדי שתנשום ומנסה לעזור לה ללכת, אף על פי שהיא פצועה ברגלה. לאט לאט השניים מתאהבים ופיליפ קורא לה "סירנה".

שחור הזקן הרואה את זה מאיים עליה שאם לא תזיל דמעות הוא יהרוג את אהובה והיא עדיין מסרבת, מה שגורם לקשירתה לבור מים. אחד מאנשי שחור הזקן פוצע אותו קשה בחזהו והיא בטוחה שהוא מת. אך בלילה מתברר שהוא שרד והם מתנשקים, מה שגורם לה להזיל דמעה. שחור הזקן תופס אותה ברגע זה ולוקח את הדמעה ומשאיר אותה למות, תוך שפיליפ נאסר ומובל משם.

לאחר המלחמה ומותו של שחור הזקן, פיליפ מציל את סירנה ממוות בשמש והיא אומרת לו שנשיקתה תציל אותו ממוות בטוח. השניים מתנשקים וסירנה גוררת אותו לצידה מתחת לבורות המים. לא ברור אם הוא שרד, מאחר שהסירנות ידועות במשיכת מלחים מתחת למים לעבר מותם, או שהם באמת התאהבו.

### סירנה
[שמאל|ממוזער|220px|[אסטריד ברג'ס פריסבי, המשחקת את סירנה]]
סירנה הוא השם שקיבלה בת ים, המגולמת בידי אסטריד ברג'ס פריסבי בידי פיליפ סוויפת'. לצד חברותיה היא מתקרבת למלחים השרים להם, אך זוהי מלכודת שטמן שחור הזקן בניסיון ללכוד אחת מהם. היא מתקרבת את פיליפ אך סלע נופל על רגלה, פוצע ולוכד אותה. שחור הזקן אוסר אותה בכלוב מלא מים, אך היא צריכה לנשום אוויר ופיליפ פותח את תיבתה ומציל אותה מחנק. בהמשך הכלוב נשבר והיא נאלצת על פי שחור הזקן ללכת ברגל, אך פיליפ נושא אותה איתו והשניים מתאהבים.

שחור הזקן מוביל אותה לבור מים וקושר אותה אליו, מבקש ממנה להזיל דמעה לצורך טקסיו. היא מסרבת ונקשרת לעמוד בתוך הבור, מה שמסכן אותה בהתייבשות בשמש של היום. שחור הזקן גם מורה לפצוע את פיליפ והיא בטוחה שהוא מת, אך בלילה הוא חוזר אליה לעזור לה והם מתנשקים. היא מזילה דמעות של אהבה ושחור הזקן מנצל את הרגע ולוקח את הדמעות שלה, משאיר אותה קשורה ואוסר את פיליפ.

לאחר התבוסה של שחור הזקן, פיליפ חוזר אליה ומציל אותה מהתייבשות והיא אומרת לו שהוא לו כמו שאר הפיראטים. מאחר שהוא נפצע היא אומרת לו שנשיקה ממנה תציל את נשמתו והם מתנקשים וצוללים את מתחת למים.

### סקראם
[שמאל|ממוזער|220px|[סטיבן גראהם, המשחק את סקראם]]
סקראם, המגולם בידי סטיבן גראהם, הוא פיראט שיכור ומטומטם הנראה בסרט הרביעי, תוך שהוא עוזר לאנג'ליקה, המחופשת לג'ק ספארו, לגייס צוות. יחד עם ג'ק האמיתי ושאר המלחים הוא עולה לספינה ומתברר להם שרומו. בעוד ג'ק מחליט לארגן מרד סקראם הוא הראשון שתומך בו, אך המרד נכשל. בהמשך הצוות מנסה לצוד סירנות וסקראם נאלץ לשיר כדי למשוך אותם לעברו. בעוד הרבה מלחים נתפסים בידי הסירנות, סקראם שורד אך נתפס ברשת, כששחור הזקן חושד שנתפסה בה סירנה. לאחר תבוסתו של שחור הזקן בידי קפטן ברבוסה, הוא חובר לצוותו של ברבוסה.

עם זאת בסרט החמישי הוא חובר לצוות "הפנינה השחורה" ולצידם מאוכזב משוד בנק לא מוצלח הוא מדיח את ג'ק מהצוות. בהמשך הצוות חוזר להצילו מהוצאה להורג ומשיגים לו ספינה, אך הוא בורח מהם כאשר קפטן סלזאר רודף אחריו. הצוות נותן לגיבס את כובע הקפטן, אך גיבס אומר לסקראם שג'ק תמיד ראה בו יורשו. סקראם בולע את הפיתיון ומתברר לו שספינה מהצי הבריטי רודפת אחריהם. סקראם נחשב למנהיגם והוא מקבל מכות עזות בשל כך.

לבסוף הם ניצלים אך צוותו של סלזאר רודף אחריהם. בעוד ג'ק, ברבוסה, הנרי טרנר וקארינה מצויים מתחת למים עם קלשונו של פוסידון, סלזאר כמעט משיג אותם והקלשון נשבר בידי טרנר, מה שמסיר את כל הקללות. צוות הסיפון מציל את החבורה מטביעה ברגע האחרון.

### מרטי
[שמאל|ממוזער|220px|[מרטין קלבה, המשחק את מרטי]]
מרטי, המגולם בידי מרטין קלבה, הוא פיראט גמד אך קשוח. הוא הופיע בצוותו של ג'ק בסרט הראשון, אשר גונב ספינה כדי להשיב את אליזבת' לביתה ולנקום בברבוסה והוא נלחם באומץ עם חביריו עד שהקללה מסתיימת וברבוסה נהרג. לצד שאר צוות "הפנינה השחורה" הם מצילים אותו בסוף הסרט ממאסר.

הוא מופיע בשאר הסרטים בתפקידים יותר גדולים. הוא נלחם על אי הפיראטים ובהמשך מצליח לברוח עם חבריו מהקראקן, שתופס את ג'ק. במהלך הקרב בסינגפור הוא מפקח על ברבוסה ואליזבת' וממתין לעזור להם ממסתור בעת הצורך. כאשר פורצת המלחמה הוא יורה ברובה גדול ומפוצץ גשר עליו חיילים, אך נהדף אחורה. במהלך הקרב עם דיווי ג'ונס הוא נשאר על סיפון הפנינה ושורד, נשאר בצוותו של ברבוסה שמוריד את ג'ק, עד ששחור הזקן לוכד את "הפנינה השחורה" בבקבוק.

הוא לא מופיע בסרט הרביעי אך חוזר בחמישי, עם שוד הבנק בסנט מרטין ולצד חבריו מגלה את ג'ק. אך הצוות חוזר להציל אותו מהוצאה להורג, משיב אותו לסיפון עד שמגלים שסלזאר רודף אחריו וג'ק בורח בסירה ליבשה, שם נתפס בידי ברבוסה. הצוות חוזר בסוף הסרט ומציל אותו מטביעה בים, לאחר ניפוץ קלשונו של פוסידון.

### מר קוטום
מר קוטום, המגולם בידי דייוויד ביילי, הוא פיראט אילם שלשונו נגדעה. במקום לדבר הוא בעל ארה כחולה-צהובה המדברת במקומו (בדיבובו של כריסטופר ס. קאפ), בלי שאיש יבין איך התוכי מבין את מסריו.

קוטום נראה בשלושת הסרטים הראשונים לצד צוותו של ג'ק וגיבס, העוזרים לנקום בברבוסה על חטיפת אליזבת' והמרד בג'ק. בסוף הסרט הצוות של "הפנינה השחורה" עוזר לג'ק להינצל ממאסר. בהמשך הוא נכלא עם צוותו באי הקניבלים אך בעזרת ויל ואנשי הצוות נמלט ומתאחד עם התוכי שלו, שנמצא בספינה. לאחר שג'ק נתפס בידי הקראקן הוא מצטרף לצוות שמציל אותו ובסינגפור נמצא בתעלות, מהם הצוות מגיח בעת סכנה לברבוסה ואליזבת'. כשהצי הבריטי תקף, מר קוטום השאיר מספר פצצות על הגשרים שהפילו את החיילים לים. בקרב האחרון נגד בקט וג'ונס הוא נשאר על הסיפון ונלחם בכמה מאנשי ג'ונס בהצלחה, אך נופל כשסערה מתחילה. עם מותו של ג'ונס הוא ושאר הצוות מטעינים את התותחים והורסים את ספינתו של בקט שנהרג בפיצוץ. לאחר מכן הוא חובר לברבוסה שמוריד את ג'ק ליבשה ומשתלט על "הפנינה השחורה", עד ששחור הזקן כולא אותה בבקבוק.

הוא לא מופיע בשני הסרטים האחרונים, אך נראה שהתוכי שלו מצוי בתוך "הפנינה השחורה", שנכלאה בבקבוק.

### פינטל וראגטי
פינטל וראגטי, המגולמים בידי לי ארנברג ומקנזי קרוק בהתאמה, הם זוג פיראטים חברים החברים בצוות "הפנינה השחורה" המשמשים כאתנחתא קומית, בעיקר סביב עין הזכוכית של ראגטי. לצד ברבוסה הם מרדו בג'ק והשאירו אותו על אי בודד, ממנו ברח. לאחר מכן לקחו מהאוצר של קורטז וקוללו בחיי-אלמוות.

בסרט הראשון ברבוסה שולח אותם לתפוס את אליזבת' הנושאת את תליונו של ויל טרנר והם חוטפים אותה בהצלחה. על האי מתברר שהם חטפו את האדם הלא-נכון אך האשמה נופלת על ברבוסה. בעוד אליזבת' עומדת להיהרג ויל מגיע ומציל אותה, בעוד מתרחש קרב בין שני הצוותים. לאחר שברבוסה מכניע את ג'ק הוא מודיע לו שיסגיר את ויל טרנר ויבטל כך את הקללה. ואולם הצי המלכותי מגיע בעקבותיהם ומאיים לשבש את התוכנית. לכן ברבוסה שולח את פינטל וראגטי לסירות בדמות נשים עם מטריות, בעוד שאר הצוות נע מתחת למים להרוג את החיילים. פינטל וראגטי מצטרפים אליהם בשלב מסוים, אך אז הקללה מתבטלת, ברבוסה נהרג והם הופכים לאנושיים ונכנעים.

בסרט השני הם כלואים עם שאר צוות הפיראטים, אך משתחררים בסיוע כלב האסירים. הם שבים עם הצוות ל"פנינה השחורה", בה ג'ק מפקד ופוגשים את טיה דלאמה. טיה מודיעה לו איפה למצוא את ליבו של ג'ונס וג'ק לצד עוד כמה מלחים מגיעים ומוצאים את התיבה. במהלך דו-קרב בין ג'ק, סמית ונורינגטון, פינטל וראגטי חושבים לנצל את המצב לגנוב את הלב לעצמם, אך ג'ק כבר לקח אותו איתו. בהמשך הם ניצלים ממתקפת הקראקן שלוקח את ג'ק וספינתו והם חוזרים למשימת הצלתו, בליווי קפטן ברבוסה. לצורך כך הם נערכים לקרב עם שודדי סינגפור והם מוכנים לעצור לברבוסה ואליזבת' עם המצב ישתבש. בהמשך הם עולים על ספינה לקצה העולם וחוזרים עם ג'ק על הפנינה השחורה בדרך למועצת הפיראטים. כאשר ברבוסה נאלץ להציג את אחד מתשעת האוצרות שלו הוא מגלה שמדובר בעינו של ראגטי, ההמום. בהמשך עין זו נשרפת במהלך שחרורה של קליפסו וראגטי אומר שהוא מתיר אותה מגופה. בסוף המלחמה הם שורדים אך מצייתים לברבוסה ששלח את ג'ק מהפנינה, לא לפני שג'ק גונב לו את המפה למעיין הנעורים.

השניים לא נראים בשאר הסרטים.

### מורלוי ומורטוג
מורלוי ומורטוג, המגולמים בידי אנגוס בארנט וגילס ניו בהתאמה, הם שני קצינים נחותים בחיל הנחתים המלכותי השומרים על ספינות הצי יחדיו. עם זאת הם מטומטמים ביותר וקל לעבוד עליהם או להבהיל אותם. ג'ק ספארו פוגש בהם בסרט הראשון ובתעלוליו מצליח לעלות על סיפון אחת הספינות, בעוד הוא מספר להם על חייו בים. כשאליזבת' נופלת לים הוא צולל להצילה בעוד הם נשארים על הסיפון. בהמשך הוא משיג את אחת מספינותיהם. בהמשך הסרט נשלחים עם הצי למלחמה בברבוסה ושורדים.

בסרט השלישי הם מופיעים כשומרי ליבו של ג'ונס, אך ג'ק מערים עליהם וגונב את הלב, בלי שהרגישו. במלחמה הסופית מול הפיראטים שניהם נלחמים מול צוות "הפנינה השחורה", עד שלבסוף ג'ונס נדקר בליבו ומת. צוות הפנינה מנצח ומפוץ את ספינות הצי והשניים המפוחדים מחליפים את בגדיהם לבגדי פיראטים ומשנים את נאמנותם לברבוסה.

הם ניצלו לצד ברבוסה מכליאת "הפנינה השחורה" בידי שחור הזקן ובסרט החמישי מלווים את ברבוסה כעוזרים אישיים. הם מודיעים לו על חלק מהספינות שלו שנפלו בידי ספינת "מרי השקטה" של קפטן סלזאר, מה שמוביל את ברבוסה לעסקה מול סלזאר בתמורה להבאתו של ג'ק אליו. בסוף הסרט עם מותם של ברבוסה וסלזאר הם מפליגים בפנינה השחורה לצד ג'ק ספארו.

### קפטן אדוארד טיג
[שמאל|ממוזער|220px|[קית' ריצ'רדס, המשחק את קפטן אדוארד טיג]]
קפטן אדוארד טיג, המגולם בידי קית' ריצ'רדס (בסרט החמישי מופיע בפלאשבק כצעיר בגילומו של אלכסנדר שיר), הוא אביו של ג'ק ספארו. הוא אדון הפיראטים של מדגסקר ושומר על ספר קוד הפיראטים. למעשה דמותו של ג'ק ספארו מבוססת על הזמר קית' ריצ'רדס, זמר הרולינג סטונז, כך שהליהוק שלו היה הולם ביותר.

טיג מפקד על קוד הפיראטים במפרץ קוד והוא אוכף את חוקיו על אנשים המנסים להתעלם ממנו. הוא מגונן על בנו ומסנגר על פעולותיו. הוא זה שהמציא את הסיפור שג'ק ברח מהמאסר של ברבוסה באמצעות קשירה של צבי ים אחד לשני ויצירת רפסודה מהם. בנוסף הוא בעליו של "כלב האסירים" שנכלא באי הקניבלים ונמלט משם "באותה שיטה".

הוא נראה בסרט השלישי במועצת הפיראטים, כשיורה בחבר חוליה שהפגין נגד המלכת אשה למלכת הפיראטים ודרש לעקוף את הקוד. הירי החזיר את הקבוצה לרגיעה. בסיום המפגש ג'ק מודה לאביו ושואל מה שלום אמו, כשאביו מראה לו ראש מגומד ערוף וג'ק עונה שהיא נראית "יפה מתמיד".

הוא נראה גם בסרט הרביעי, מציל את ג'ק מחייל רודף ליד פאב "בתו של הקפטן". שם הוא מספר לו על מעיין הנעורים ועל הסכנות הכרוכות בשתייה ממנו. כשג'ק שואל אם היה שם פעם אביו שואל אם מראה פניו דומה למי שטבל במעיין הנעורים, אף שטוען בסרקזם שזה תלוי בסוג האור.

### ג'יזל וסקהרלט
ג'יזל וסקהרלט, המגולמות בידי ונסה בראנץ ולורן מאהר בהתאמה, הן שני בחורות המופיעות כאתנחתא קומית בשלושת הסרטים הראשונים וכן בסרט הקצר "Tales of the Code: Wedlocked", בו הם בתפקידים ראשיים.

שניהם מנהלות יחסים עם ג'ק המהתל בהם ומפזר להם הבטחות שלא מתגשמות, כמו נסיעה על "הפנינה השחורה", אותה חוטף ברבוסה מג'ק. כאשר הם קולטות אותו הן נותנות לו סטירה ללחי ואף מוסרות אותה לאחרים בשמו, כפי שעשו לויל טרנר. ככל הנראה היחסים ביניהם לא מוצלחות וכל אחת חושדת בשנייה שהיא מושאת החיזור של ג'ק (שלמעשה אינו נאמן לאף אישה).

הם מככבות בסרט הקצר "Tales of the Code: Wedlocked", בו שניהם בדרכם לאירוסין לג'ק (להפתעתם מתברר ששניהם המאורסות) אך מתברר להם שהם עומדות להימכר לפיראטים המרבים במחיר, על פי תקנון חוקת הפיראטים. בסופו של דבר המכירה הופכת לקטטה רצינית ואחד הפיראטים יורה בספר החוקים, מה שעוצר את המסיבה. לאחר שסקארלט יוצאת היא אומרת לג'יזל שהיא נקמה בג'ק ולקחה לו חלק ממסמרי הסירה, כך שסירתו שוקעת במהירות.

## דמויות אורחות
### אנה מריה
[שמאל|ממוזער|220px|[זואי סלדנה, המשחקת את אנה מריה]]
אנה מריה, המגולמת בידי זואי סלדנה, היא פיראטית שספינתה נגנבה לפני שנים בידי ג'ק ספארו. היא מתעמתת איתו כאשר הוא משיג צוות לסיפון הספינה "מיירט" (ספינה שג'ק גונב מהצי הבריטי בעזרת ויל טרנר). ג'ק מנסה להרגיע אותה בכך שתקבל את הספינה עליה הוא מפליג והיא מתרצה ועוזרת לו לנקום בברבוסה ולקחת את "הפנינה השחורה". ואולם הספינה שג'ק הבטיח לה נופלת בקרב מול ברבוסה.

היא אינה מופיעה יותר בסרטים. לדברי השחקנית זואי סלנדה, היא קיבלה "רוח קרה" וחוסר כבוד מצוות השחקנים.

### המלך ג'ורג' השני
[שמאל|ממוזער|220px|[ריצ'רד גריפית'ס, המשחק את המלך ג'ורג' השני]]
המלך ג'ורג' השני, המגולם בידי ריצ'רד גריפית'ס הוא מלך בריטניה הגדולה ואירלנד המופיע בסרט הרביעי. קודם לכן הוא גורם למאבק קשה, בראשות לורד בקט נגד הפיראטים, אשר נכשל.

הוא ידוע כאויבם של הספרדים השולטים בקריביים וכאשר הוא שומע שהספרדים בדרכם למעיין הנעורים הוא מחליט להשיג אותם, כדי שמלך ספרד לא ישתה מהמעיין הקדוש ויקבל חיי נצח במקום הבריטים. לשם כך הוא מגייס את קפטן ברבוסה כקפיטן עצמאי והוא מבקש מג'ק ספארו הלכוד תחתיו, לעזור לו למצוא את הדרך למעיין. ואולם ספארו הכועס על כישלונו של ברבוסה בהצלת "הפנינה השחורה" משחור הזקן מסרב ונמלט מארמון המלך. ברבוסה מבטיח למלך שהעניין יסודר והמלך מהנהן לו נרגש.

למעשה הספרדים כלל לא רצו את חיי הנצח אלא להרוס את "עבודת האלילים" וחילול הקודש שבמעיין.

### המלך פרננדו השישי
המלך פרננדו השישי, בגילומו של סבסטיאן ארמסטו, הוא מלך ספרד המעוניין להגיע למעיין הנעורים לאחר שקיבל מניצול ספינה את יומנו של חואן פונסה דה ליאון למעיין הנעורים והוא מכין מיד משלחת לדרך.

המלך יוצא עם ספינותיו ומשיג את הגביעים למעיין, אך על האי ג'ק וברבוסה מצליחים לגנוב אותם ובהמשך נפרדות דרכיהם. כאשר שחור הזקן וצוותו והצי המלכותי מגיעים למעיין הנעורים מתברר שהמלך כלל לא מעוניין במעיין אלא בהריסת "עבודת האלילים" שבו, מאחר שרק האל מעניק חיי נצח. עם זאת ג'ק מציל את הגביעים מידיהם.

### הנרי פלהם וג'ון קרטרט
הנרי פלהם וג'ון קרטרט, בגילומם של רוג'ר אלאם ואנטון לסר בהתאמה, הם ראש ממשלת בריטניה והלורד נשיא המועצה של בריטניה בהתאמה. שניהם מייעצים קרובים של המלך ג'ורג' השני. הם מנהלי המשא ומתן עם ג'ק, אשר מתברר לג'ק שהם כבר מינו את ברבוסה לקפיטן בשירות הצי המלכותי, כך שהוא מסרב להצעתם ונמלט לפני שהם עוצרים אותו בעוון פיראטיות.

### סגן ג'ילט
סגן ג'ילט, בגילומו של דמיאן או'הייר, הוא קצין בצי המלכותי הבריטי הנאמן ללורד בקט ולמלך ג'ורג' השני. הוא הקצין הבכיר ביותר בפורט-רויאל לאחר נורינגטון והוא מופיע לצידו ומייעץ לצידו. הוא עוזר לעצור את ג'ק בתחילת הסרט ורודף אחריו ואחרי ויל ששחרר אותו אך הם גונבים מהצי ספינה. בהמשך הוא מופיע עם הצי המלכותי במלחמה נגד צוותו האל-מת של ברבוסה, לפני שנורינגטון מגיע. לאחר שהקללה הוסרה הצוות נכנע והוא ניצל.

הוא לא מופיע בסרטים השני והשלישי, כשהאמינו שהוא מת, אך חוזר תחת שליטתו של ברבוסה הנאמן למלך ספרד. הוא מגיע יחד עם ברבוסה למעיין הנעורים, אך במהלך מלחמה בין הצי לשחור הזקן והספרדים הוא נקלע לדו-קרב עם שחור הזקן ונהרג במהירות.

### תיאודור גרובס
סגן מפקד תיאודור גרובס, בגילומו של גרג אליס, הוא קצין בצי המלכותי הבריטי. הוא נראה לצד נורינגטון וג'ילט בניסיון במעצרו של ספארו וטוען שהוא הפיראט הגרוע ביותר שהיה, אך כאשר הוא וויל משיגים אחת מספינותיהם הוא אומר לנורינגטון שהוא כנראה הפיראט המוצלח ביותר, טענה שנורינגטון מאשר. הוא נראה גם בקרב בין הצי המלכותי לצוות המקולל של ברבוסה, אך כשהקללה מוסרת מנצחים והוא שורד.

הוא לא נראה בסרט השני אך חוזר בסרט השלישי לצידו של קפטן בקט, בו הוא מפקד הספינה המשני. כאשר ג'ק וויל מתחילים לנצח את דיווי ג'ונס הוא תוהה אם ג'ק הוא גאון מזהיר, מה שמכעיס את בקט ומשתיק את גרובס. כאשר צוות "הפנינה השחורה" ו"ההולנדי המעופף" מתקיפים יחדיו את האוניות, בקט מקבל הלם וגרובס קורא לכל הקצינים לנטוש את הספינה, בעוד בקט נהרג.

גרובס חוזר בסרט הרביעי בצי המלכותי שתחת ברבוסה, בדרך למעיין הנעורים, כדי למנוע מהספרדים שליטה על המקום. כשהם מגיעים מתברר שספינתם ורוב צוותם נתפסו בידי סירנות שטרפו אותם והם נאלצים לנוע על היבשה. כאשר הם הגיעו למעיין הצוות גילה גם את הספרדים שם וכן את הצוות של שחור הזקן. גרובס מחליט לתבוע בעלות על המעיין בשם בריטניה, אך נורה למוות בידי הספרדי שמציין את "גבורתו". גופתו נישאת בהמשך בידי שני קצינים.

### הספרדי
[שמאל|ממוזער|220px|[אוסקר חאנדה, המשחק את הספרדי]]
הספרדי הוא כינויו של לוחם, בגילומו של אוסקר חאנדה, הוא לוחם מובחר ומפקד הצי הספרדי. הוא נשלח בידי המלך פרננדו השישי לגלות את המעיין ואז להשמיד אותו והוא מוצא את הגביעים אליו, אך ג'ק גונב לו אותם. בעוד שחור הזקן והצי הבריטי מגיעים למעיין הוא מגיע עם צבאו ונלחם בהם, והורג את גרובס בתהליך, אך מציין את "גבורתו".

ואולם הוא לא מנצל את המעיין אלא משמיד אותו כ"עבודת אלילים", מאחר שרק האל נותן חיי נצח. לאחר שהוא הורס את המעיין הוא וצבאו חוזרים.

### קפטן בלמי ושומר הרובע
קפטן בלמי, המגולם בידי אלכס נורטון לצד צוות ספינתו, ביניהם שומר הרובע (בגילום סטיב ספירס), הם צוות של סוחרים ספנים סקוטים מאדינבורו, אשר שייטו בקריביים והפליגו לפורט-רויאל. אליזבת' עלתה על ספינתם מחופשת לגבר, אך הם גילו את שמלתה שנפלה לה. לאחר מכן חלק מהמלחים סברו שמדובר ברוח ימית שהביאה את השמלה, אך הקפטן הודיע שישנה בחורה לא לבושה על ספינתם. הם לא הצליחו למצוא אותה, אך אליזבת' הסתתרה מאחורי תורן והשתמשה בשמלה כדי להפחיד אותם וליצור כתובת אש היוצרת את המילה "טורטוגה", שם נמצא ויל טרנר. כאשר הספינה נוסעת לטורטוגה היא יורדת בנמל ללא ידיעת הצוות.

בהמשך הם שולים את ויל טרנר שברח מ"ההולנדי המעופף", אך דיווי ג'ונס שולח על הספינה את הקראקן ורק ויל שבורח בסירה קטנה בזמן ניצל מהמפלצת הטורפנית.

### טאי הואנג
[שמאל|ממוזער|220px|[רג'י לי, המשחק את טאי הואנג]]
טאי הואנג, בגילומו של רג'י לי, הוא שומר הראש של קפטן סאו פאנג בסינגפור, המגיח מזרמי הביוב של האי לתעתוע באויביו. בפגישה של ברבוסה ואליזבת עם קפטן פאנג הוא מורה להם להוריד את כל הנשק ואומר לאליזבת' להתפשט לגמרי כדי לראות שהיא לא מחביאה נשק. כאשר פורץ קרב עם הצי המלכותי הוא נאבק בהצלחה ובהמשך מפליג עם אנשיו להציל את ג'ק.

בחזרתם הוא עוזר לפאנג לתפוס את אליזבת', אך כשההולנדי המעוף יורה בקפטן פאנג וגורמת לו לגסוס הוא רואה את אליזבת' עם האוצר שלו אך אומר לה שהיא לא כשירה להיות קפטנית. ואולם כשג'ונס מגיע לספינה הוא מציג אותה כקפטנית וג'ונס מאמין לו. הוא משתחרר מההולנדי המעופף עם אליזבת' בזכות נורינגטון ובהמשך עוזר לשחרר את קליפסו מגופה ומקבל את שליטתה של אליזבת'. הוא שורד את הקרב עם הצי המלכותי.

### אשקאי ופוססן
אשקאי ופוססן, שניהם בגילומו של אומיד ג'לילי, הם זוג אחים פיראטים הודים המשמשים כיועציו של הקפטן אנגריה. הם מופיעים בסרט השלישי במהלך מועצת הפיראטים והם מתנגדים לשחרורה של קליפסו מגופה. השניים התנגדו לבחירת מלך למועצה וזלזלו בקוד הפיראטים, אך אז קפטן אדוארד טיץ', אביו של ג'ק יורה באשקאי למוות. כאשר חלה הצבעה על מלך הפיראטים האח שנשאר, פוססן מצביע לקפטן אנגריה.

### לוטננט ג'ון סקארפילד
[שמאל|ממוזער|220px|[דייוויד ונהם, המשחק את לוטננט ג'ון סקארפילד]]
לוטננט ג'ון סקארפילד, בגילומו של דייוויד ונהם, הוא מפקד הצי של סנט מרטין.

הוא נראה בסרט החמישי בעודו מורה לעצור ולהוציא להורג את ג'ק ספארו ואת קארינה הנחשבת למכשפה ובהמשך גם את הנרי טרנר, הנחשב לעריק. עם זאת צוותו של ג'ק באמצעות הנרי משבש את הוצאתם להורג ולאחר מאבק סקארפילד מוצא את קארינה והנרי עם חבל התלייה על צווארה של קארינה וחושב להרוג את שניהם. אז ג'ק מכה אותו והוא נופל, תוך שג'ק גונב את ספינתו.

סקארפילד, המודע למכשפה האמיתית סהאנסה ומאלץ אותה לגלות לו איפה ג'ק ושאר צוותו והיא מגלה תחת אילוץ שהוא בדרך לקלשונו של פוסידון. ג'ק לצד קארינה והנרי בורחים לחוף והוא תופס במקום את סקראם ולוכד את צוות הספינה, שלבסוף משתחרר. בסוף הוא מוצא את ספינת ברבוסה וספארו ומתכונן לירות בתם, אך ספינתו נמעכת בידי "מרי השקטה" של ארמנדו סלזאר והוא נהרג.

### המושל דיקס
[שמאל|ממוזער|220px|[ברוס ספנס, המשחק את המושל דיקס]]
המושל דיקס, בגילומו של ברוס ספנס, הוא ראש העירייה של סנט מרטין. הוא מופיע בתחילת הסרט החמישי בעודו מציג את הבנק המרכזי של העיר, אשר נחשב לממון מפני כל יכולת לפרוץ אליו. עם זאת כאשר החיילים שלו פותחים את דלת הכספת הם מגלים את ג'ק ספארו שוכב בפנים ומתכוננים לירות בו. עם זאת הם עוצרים, כאשר הם מגלים להפתעתו של המושל את אשתו, פרנסיס, שנראה שכבה עם ג'ק בטעות. ג'ק מנצל את המתנתם כדי שצוותו יגנוב את הבנק.

### סהאנסה
סהאנסה, בגילומה של גולשיפתה פרהני, היא מכשפה ימית העוסקת בקסם שחור וגילוי עתידות, היכולה לנחש עתידות אך מבקשת קורבן דם בתמורה לשירותיה. היא נהגה לעזור לפיראטים שנתנו לה תגמול דם, ביניהם ברבוסה, לו עזרה להרוג הרבה מאויביו.

היא מגלה את ג'ק בסנט מרטין כשהוא מאבד את מצפנו בתמורה לרום ולוקחת את המצפן. בהמשך ברבוסה מגיע אליה כדי לבקש ממנה הצלה מסלזאר והיא נותנת לו את המצפן, אך מזהירה אותו שהפלגה למקום קלשונו של פוסידון ייגמר במותו למען אוצר. ברבוסה שאינו מבין את המסר (שקארינה היא בתו שתהיה בסכנה) מתעקש והיא מניחה לו.

לאחר מכן חייל הצי בראשות סקארפילד מאיים שתסגיר את ג'ק או שיהרוג אותה והיא מגלה לו.

### פייר (פיג) קלי
פייר (פיג) קלי, המגולם בידי קן רידלי, הוא פיראט ששלט במימי הקריביים ובעברו פגש את ג'ק, אשר נותר חייב לו כסף.

הוא פוגש בג'ק בסרט החמישי לצד הנרי וקארינה והוא כופה על ג'ק להתחתן עם אחותו האלמנה, ביאטריס. קלי מכין את האנשים סביב שלד לווייתן גדול וג'ק נאלץ לנשק את האלמנה השמנה והמכוערת. עם זאת ברבוסה מגיעה בדיוק, יורה ברגלו של קלי ומבריח את האנשים, אך גם לוכד את ג'ק במטרה להביאו לקפטן סלזאר.

### דוד ג'ק ספארו
[שמאל|ממוזער|220px|[פול מקרטני, המשחק את דוד ג'ק ספארו]]
ג'ק ספארו הוא דודו של קפטן ג'ק ספארו בעל אותו שם ואחיו של קפטן אדוארד טיג, המגולם בידי פול מקרטני. ג'ק פוגש את אחיינו הקפטן בסרט החמישי בעודם במעצר בתוך תא מעצר, תוך כדי משחק פוקר עם חברים. דוד ג'ק נותן לאחיינו מספר עצות על הצלה מהוצאה להורג ואז שר שירי פיראטים.

*
קטגוריה:רשימות של דמויות קולנועיות